ธนาคารอาคารสงเคราะห์จัดโปรโมชั่นเด็ดร่วมงาน Thailand Smart Money 2015
ธนาคารอาคารสงเคราะห์ จัดโปรโมชั่นสินเชื่อบ้านอัตราดอกเบี้ยพิเศษ 0.62% ต่อปี นาน 8 เดือน ฟรี!! ค่าธรรมเนียมการยื่นกู้ และคิดค่าประเมินราคาหลักประกันเพียง 1,500 บาท อัตราเดียวทุกวงเงินกู้ พร้อมขานรับนโยบายรัฐบาลให้คำปรึกษามาตรการเพื่อส่งเสริมการให้สินเชื่อที่อยู่อาศัยแก่ผู้มีรายได้น้อยและปานกลาง อัตราดอกเบี้ยปีแรกเท่ากับ 3.50% ต่อปี ด้านเงินฝากชู "เงินฝากออมทรัพย์ Double Savings" รับดอกเบี้ยสูงถึง 2.00% ต่อปี ฟรี!! "กระเป๋าถือคล้องมือ" เฉพาะผู้ที่จองสิทธิ์ในงาน"Thailand Smart Money 2015 กรุงเทพมหานคร ครั้งที่ 6" ระหว่างวันที่ 18 - 20 ธันวาคม 2558 ณ Sky Hall ชั้น 3 ศูนย์การค้าเซ็นทรัลพลาซาลาดพร้าว
18 ธ.ค. 2558

นางไลวรรณ ปองเสงี่ยม รองกรรมการผู้จัดการ รักษาการในตำแหน่งกรรมการผู้จัดการธนาคารอาคารสงเคราะห์ (ธอส.) เปิดเผยว่า เพื่อเป็นการสร้างโอกาสให้ประชาชน โดยเฉพาะผู้มีรายได้น้อยและปานกลางได้มีที่อยู่อาศัยเป็นของตนเอง พร้อมกระตุ้นเศรษฐกิจผ่านภาคอสังหาริมทรัพย์ ธนาคารจึงได้เข้าร่วมออกบูธในงาน “Thailand Smart Money 2015 กรุงเทพมหานคร ครั้งที่ 6 นำผลิตภัณฑ์การเงินครบวงจร พร้อมโปรโมชั่นสุดพิเศษบริการลูกค้าประชาชน
นำโดย สินเชื่อบ้านอัตราดอกเบี้ยพิเศษ 0.62% ต่อปี นาน 8 เดือนแรก เดือนที่ 9-24 อัตราดอกเบี้ย 4.75% ต่อปี ส่วนปีที่ 3 จนถึงตลอดอายุสัญญากู้กรณีลูกค้าสวัสดิการคิดอัตราดอกเบี้ย เท่ากับ MRR-1.00% ต่อปี กรณีลูกค้ารายย่อยทั่วไป คิดอัตราดอกเบี้ยเท่ากับ MRR-0.50% ต่อปี (ปัจจุบันอัตราดอกเบี้ย MRR ธอส.เท่ากับ 6.75% ต่อปี) ให้กู้เพื่อซื้อที่ดินพร้อมอาคารหรือห้องชุด ปลูกสร้าง ต่อเติม ซ่อมแซม ไถ่ถอนจำนอง และซื้ออุปกรณ์ที่เกี่ยวเนื่องเพื่อประโยชน์ในการอยู่อาศัย พร้อมยกเว้นค่าธรรมเนียมการยื่นกู้ และคิดค่าประเมินราคาหลักประกันเพียง 1,500 บาททุกวงเงินกู้ เฉพาะลูกค้าที่จองสิทธิ์ภายในงานมหกรรมดังกล่าว พร้อมยื่นคำขอกู้ภายในวันที่ 29 มกราคม 2559 และทำนิติกรรมภายในวันที่ 29 กุมภาพันธ์ 2559
ทางด้านเงินฝาก ธอส. นำเสนอผลิตภัณฑ์ “เงินฝากออมทรัพย์ Double Savings” ที่ให้ดอกเบี้ยเงินฝากสูง 2.00% ต่อปี ตั้งแต่วันที่เปิดบัญชี ถึง 15 มิถุนายน 2559 เงื่อนไขเปิดบัญชีครั้งแรกขั้นต่ำเพียง 500 บาท พิเศษ!! สำหรับผู้ที่จองสิทธิ์ในงานและนำใบจองสิทธิ์ไปเปิดบัญชี ณ สำนักพระราม 9 และสาขาในเขตกรุงเทพฯและปริมณฑล (กรุงเทพฯ นนทบุรี ปทุมธานี สมุทรปราการ) ภายในวันที่ 18-25 ธันวาคม 2558 จำนวน 300 ท่านแรกจะได้รับ ฟรี !! “กระเป๋าถือคล้องมือ” มูลค่า 250 บาท